b'\n_START_ARTICLE_\nJavna agencija Republike Slovenije za zdravila in medicinske pripomo\xc4\x8dke\n_START_PARAGRAPH_\nJavna agencija Republike Slovenije za zdravila in medicinske pripomo\xc4\x8dke (kratica: JAZMP) je pristojni organ za zdravila in medicinske pripomo\xc4\x8dke v Republiki Sloveniji. Nastala je 1. 1. 2007 z zdru\xc5\xbeitvijo Agencije RS za zdravila in medicinske pripomo\xc4\x8dke (ARSZMP) ter Zavoda za farmacijo in za preizku\xc5\xa1anje zdravil \xe2\x80\x93 Ljubljana (ZAF) ter kot nova pravna oseba prevzela vse pravice in obveznosti obeh predhodnic. Je neodvisen regulatorni organ, pristojen za zdravila in medicinske pripomo\xc4\x8dke na podro\xc4\x8dju humane in veterinarske medicine, z namenom, da se zagotovi varovanje javnega zdravja na podro\xc4\x8dju zdravil in medicinskih pripomo\xc4\x8dkov.'